කොවිඩ් වසංගත තත්ත්වය හමුවේ පොලිසිය ඇතුළු ආරක්ෂක අංශ සිදුකරන කැපවීම සැබැවින්ම අගය කළ යුතු කරුණක්.නමුත් ඔවුන්ගේ අසීමිත කැපවීමට නිගාදෙන අතළොස්සක් පමණ වන පිරිස හේතුවෙන් සමස්ත ආරක්ෂක අංශ අප්‍රසාදයට ලක්වන අවස්ථාද නැතුවාම නොවේ.පුත්තලම නොරච්චෝලේ ප්‍රදේශයේදී පුද්ගලයෙකු මුහුණ දුන් මෙම සිදුවීමත් එවන් එක් අවස්ථාවක්.අප මේ සම්බන්ධයෙන් පොලිස් මාධ්‍ය ප්‍රකාශක නියෝජ්‍ය පොලිස්පති අජිත් රෝහණ මහතාගෙන් විමසීමක් කළා.ඔහු පැවසුවේ මෙම සිද්ධිය සම්බන්ධයෙන් චෝදනාව එල්ල වූ පොලිස්නි ලධාරියාගේ වැඩ තහනම් කිරීමට කල්පිටිය සහකාර පොලිස් අධිකාරිවරයා පියවර ගෙන ඇති බවත් සිද්ධිය සම්බන්ධයෙන් විශේෂ විමර්ශනයක් සිදුකරන බවත් ඔහු සඳහන් කළා.